**ЭН ААТЫН ААТТАНАР**

 (П.А. Ойуунускайга)

 *Д. Таппыров*

Илгэлээх күөх Таатта кырдалын үрдүгэр

Илбис тыл туйгуна, оойуксут үтүөтэ

Иитиллэн-улаатан көҥүлгэ көппүтэ

Үс саха аатыгар тойугун туойбута,

Үс саха күнүгэр дьэ күнэ күлбүтэ.

Хас тойук барыта чугдаарар буолара.

Сүүһүнэн куоласка имэҥнээн туойара,

Хас тыла барыта уот сиэмэ кэриэтэ

Өрөгөй үрдүүрэ, олохпут тупсара,

Кэскили түстүүрэ -үөрүүнү үрдэтэ.

Ырыаны-хоһоону туойаҥнын-айаҥнын,

Ыччакка кэскиллээх кэриэскин анааҥнын

Кэхтибэт кэрэкэ тыллары туойаммыт,

Ол уоттаах тапталы биһиги таптыырбыат.

Ол уоттаах тойугу биһиги туойарбыт.

Эн суоххун, кырдьыга, эн аатыҥ ааттанар,

Эгэлгэ айымньыҥ ааҕыллар, туойуллар:

Сүрэхпит тэбэрэ - үөрэрбит -көтөрбүт,

Санаабыт оонньуура - ыллырбыт-туойарбыт,

Ырыаттан-хоһоонтон сайдарбыт-үүнэрбит.